Mendiola (Gasteiz)

Mendiola Gasteizko udalerria osatzen duten herrietako bat da. 574 metroko garaieran dago, hiriaren hegoaldean, Olarizuko muinoaren magalean.

 Historia 
Herriaren izena dokumentatuta dago Donemiliagako goldean (1025): Mendiolha.

 Demografia 

 Arkatzako zirkuitua 
Mendiolan dago Arkatzako zirkuitua, ibilgailu motordunen lasterketetarako erabilitako 990 metroko lurrezko pista bat. Gasteizko Udalak birmoldatu eta prestatu nahi izan zuen, baina asmoa ez zen aurrera atera, hango lurrak kutsaduraz garbitzea garestiegia zela eta.Iosu Cueto: «PSE y PNV pactan mejorar el circuito de Mendiola para atajar las carreras ilegales», El Correo, 2007-11-28.Iosu Cueto: «El Ayuntamiento estudia construir un circuito en Júndiz en lugar de Mendiola», El Correo, 2010-04-20.

Herritarrek gogor kritikatu dute zirkuitua, legez kanpokoa delako. Basogintzako balioa duten lurretan dago, nekazaritzako paisaia balioa duen eta azaleko uren babes berezia duen eremu batean. Administrazio publikoek zirkuitua eraikitzen utzi zuten, inolako kontrolik edo ingurumen txostenik gabe.Francisco Góngora: «La junta de Mendiola insiste en el cierre del circuito de coches», El Correo, 2010-11-02.

 Zabortegi ohia 
Era berean, Mendiolako zabortegi ohiak herritarren kexua eragin du, lurzorua kutsa dezaketen jarduerak edo instalazioak izan dituzten edo dituzten Euskal Autonomia Erkidegoko lurzoruen inbentarioanLurzorua kutsa dezaketen jarduerak edo instalazioak dituzten edo izan dituzten lurzoruen inbentarioa, Euskal Autonomia Erkidegokoa. oraindik sartu ez dutelako. Mendiolako Administrazio Batzarreko buru Koldo Camonek salatu duenez, Gasteizko Udalak betebehar hori ez du bete, eta zabortegia ofizialki itxi eta gero ere, ez zuten estali, eta kontrolik gabe funtziona zezan utzi zuten.

 Argazki galeria 

 Erreferentziak 

 Kanpo estekak 

Kategoria:Gasteizko herriak
Kategoria:Hego-mendebaldeko Nekazaritza Eremua (Gasteiz)
Kategoria:Gasteizko kontzejuak
Kategoria:Donemiliagako goldean aipatuak